钦定古今图书集成/明伦汇编/氏族典/第134卷 > 《廖用贤尚友录》 > 秦裕伯
## 钦定古今图书集成/明伦汇编/氏族典/第134卷 > 《廖用贤尚友录》 > 秦裕伯

按《明外史张以宁传》：“秦裕伯，字景容，大名人。仕元，累
官至福建行省郎中。遭世乱，弃官客扬州。久之，复避
地上海养母。母卒，居丧尽礼。张士诚据姑苏，遣人招
之，拒不纳。吴元年，太祖命中书省檄起之，裕伯上书
固辞。洪武元年复征，称病不出。帝乃手书谕之，裕伯
拜书，涕泗横流，不得已入朝，授侍读学士。二年，改待”
制，旋为治书侍御史。三年，诏设科取士，以裕伯为京
畿主考官。裕伯博辨善论说，占奏悉当帝意。出知陇
州，卒于官。